Բարիա

Բարիա (վիետն.՝ Bà Rịa), նահանգային ենթակայության քաղաք, տեղակայված Վիետնամի Բարիա Վունգտաու նահանգում։

Տեղադրություն և վարչական բաժանում 
Բարիան գտնվում է Հոշիմին քաղաքից 90 կմ հեռավորության վրա. հարավից սահմանակից է Վունգտաուին, արևելքից Լոնգդիեն (Long Điền) շրջանին, հյուսիսից Թյաուդիկ (Châu Đức) և Թանթխան (Tân Thành) շրջաններին, իսկ վերջինիս հետ նաև արևմուտքում։

Հիմնադրվել է 1994 թվականի հունիսի 2-ին, երբ Թյաութխան (Châu Thành) նահանգը բաժանվեց Բարիա քաղաքի և Թյաուդիկ և Թանթխան շրջանների։ Դրանից հետո վարչական շատ գործառույթներ տեղափոխվեցին նոր քաղաք։ 2007 թվականին Բարիան 3-րդ կարգի քաղաք էր։ Բարիան նահանգային ենթակայության քաղաքի կարգավիճակ է ստացել 2012 թվականին։

Բարիան ներառում է ութ թաղամաս  (phường, ֆիոնգ). , , , , , , ,  և երեք գյուղեր (xã, սա). , , :

Դերը դավանանքի պատմության մեջ 
Խոնավ կլիմայի և հեռավորության համար Բարիան դարձավ աքսորավայր Կոդայական կրոնի քարոզիչ  համար։

1934 թվականին այստեղ՝ Թհենթհայ (Thiên Thai) մեհյանում, հիմնադրվեց չան-բուդդայական աղանդների միությունը։

Բարիայում կա համանուն կաթոլիկ թեմ, որը գլխավորում է Ֆոմա Նգուեն Վան Չամը (Thomas Nguyễn Văn Trâm), հավատքի համար նահատակների հավաքական գերեզմանը գտնվում է մոտակայքում (այն կառուցվել է  բանտի տեղում, որտեղ ավելի քան 300 կաթոլիկներ ողջ-ողջ այրվել էին 1862 թվականին)։

Տնտեսություն 
Բարիայի բրնձի դաշտերի մասին նշել է բանաստեղծ , իսկ քաղաքը շրջապատող աղուտները արտադրում են գերազանց որակի աղ։

Արդյունաբերությունն ու շինարարությունը քաղաքի տնտեսական կառուցվածքի 62,59%-ն են կազմում, 2011 թվականից այս ոլորտի մասնաբաժինն աճել է 18,41%-ով, ծառայություններին և առևտրին բաժին է ընկնում 34,07%-ը, գյուղատնտեսությանը և ձկնորսությանը՝ 3,33%: Քաղաքում կա 822 արդյունաբերական ձեռնարկություն, նրանցում աշխատում է ավելի քան 7000 բանվոր։ Կա շինաքարի, էլեկտրականության, խմելու ջրի արտադրություն։

Տնտեսական տարեկան աճը 18,16% է։

Բնակչություն 
Քաղաքում ապրում է 153 862 մարդ, որից 120 705-ը ապրում է քաղաքի ուրբանիզացված հատվածում։ Մեկ շնչի հաշվով միջին եկամուտը տարեկան 48 միլիոն դոնգ է։

Քաղաքը անընդհատ աճում է՝ տարեկան մոտ 1,789%-ով։ 2012 թվականին մեկ բնակչի համար միջին հաշվով հասնում էր 18,5-19 մ² բնակարան։ Կան մի քանի հիվանդանոցներ և բժշկական դպրոցներ, յուրաքանչյուր 10 հազար մարդու համար կա 107,69 հիվանդանոցային մահճակալ։

Ծանոթագրություններ

Արտաքին հղումներ 
 
  

Բնակավայրեր այբբենական կարգով
1994 թվականին հիմնադրված բնակավայրեր